OpenLLM-France/wikimedia huggingface dataset:
# José María Amusátegui de la Cierva

José María Amusátegui de la Cierva (San Roque (Cadis), 12 de març de 1932) és un financer i advocat de l'Estat espanyol, que fou copresident del Banco Santander Central Hispano.

## Trajectòria

Fill d'una família de marins, es va llicenciar en Dret en la Universitat Complutense de Madrid en 1954. Després d'acabar els seus estudis va ser professor ajudant de Dret Civil a la mateixa universitat i en 1959 va obtenir la plaça per oposició d'advocat de l'Estat. En 1963, juntament amb Claudio Boada Villalonga, llavors gerent de Construcciones Aeronáuticas (CASA) i associat a una altra empresa de l'Instituto Nacional de Industria a començar a desenvolupar la seva activitat com a empresari i gestor, sempre a l'ombra de Claudio Boada. En 1967 es va incorporar a Altos Hornos de Vizcaya on Boada era president, accedint en 1970 a la vicepresidència de l'INI també amb la presidència de Boada. Passà per diferents empreses privades i públiques com el Banco de Madrid, el Banco Catalán de Desarrollo, INTELSA, Astilleros Españoles (president), Instituto Nacional de Hidrocarburos (vicepresident), Campsa (president), conseller adjunt a la presidència del Banco Hispano Americano (1985), president del Banco Urquijo i en 1990 president del Banco Hispano Americano. En el procés de concentració bancària de la dècada de 1990, signà la fusió amb el Banco Central, presidit per Alfonso Escámez, donant lloc al Banco Central Hispano, del que en fou president solidari (fins a 1992 en què fou únic president) i director executiu. En 1993 fou president també d'Unión Fenosa. En 1999 junt amb Emilio Botín s'inicià la fusió del Banco Central Hispano Americano amb el Banco Santander, que donaria lloc al Banco de Santander Central Hispano, del que en fou copresident solidari ambn Botín fins al 2001, quan hagué de renunciar en tenir Emilio Botín el control majoritari del Consell d'Administració i constituir-se més tard el Grup Santander.

## Referències

* 1 2 Amusátegui: pasión por los retos, El Mundo, 16 d'agost de 2001, consultat el 21 de gener de 2011.
* 1 2 3 4 Perfil: José María Amusátegui, El País, 16 d'agost de 2001, consultado el 21 de gener de 2011.
* 1 2 Claudio Boada, presidente, y José María Amusátegui, nuevos consejeros ejecutivos del Banco Hispano Americano, El País, 26 de gener de 1985, consultat el 21 de gener de 2011.
* ↑ José María Amusátegui presenta su renuncia como copresidente del BSCH, El País, 16 d'agost de 2001, consultat el 21 de gener de 2011.
# Isoperla moselyi

Isoperla moselyi és una espècie d'insecte plecòpter pertanyent a la família dels perlòdids endèmica dels Pirineus als estats de França i Espanya (incloent-hi La Rioja i Catalunya). En el seu estadi immadur és aquàtic i viu a l'aigua dolça, mentre que com a adult és terrestre i volador.

## Referències

* ↑ Banks, 1906. Ent. News 17:175
* ↑ uBio (anglès)
* ↑ Despax, 1936. Bull. Soc. Hist. nat. Toulouse 69(3):376.
* 1 2 Catalogue of Life (anglès)
* ↑ M.A. Puig. Distribution and ecology of the stoneflies (Plecoptera) in Catalonian rivers (NE-Spain). Annls Limnol. 20 (1-2) 1984: 75-80
* ↑ Régimes alimentaires et pièces buccales de quelques Perlodidae et Perlidae des Pyrénées (Plecoptera) (francès)
* ↑ María Valladolid, Juan José Martínez-Bastida, Mercedes Araúzo i Carmen Gutiérrez. Abundancia y biodiversidad de los macroinvertebrados del río Oja (La Rioja, España). Arxivat 2013-10-20 a Wayback Machine. Limnetica, 25 (3): 745-752 (2006)
* ↑ Seguiment de l'estat ecològic de la riera de Rubiés (Port de la Selva, l'Alt Empordà) (català)
* ↑ Avaluació de l'estat ecològic de la riera de Tossa de Mar. 2006 Arxivat 2013-10-20 a Wayback Machine. (català)
* 1 2 Plecoptera Species File (Version 1.1/4.0) (anglès)
* ↑ El Reino Animal en la Península Ibérica y las Islas Baleares (castellà)
* ↑ Aubert, J., 1963. Les Plécoptères de la Péninsule Ibérique. Eos, 39: 23-107.
* ↑ Sánchez-Ortega, A. & Alba-Tercedor, J., 1987. Lista faunística y bibliográfica de los Plecópteros (Plecoptera) de la Península Ibérica. Listas de la flora y fauna de las aguas continentales de la Península Ibérica. Asoc. Esp. Limnol. Publicación Núm. 4. 133 pp.
* ↑ Sánchez-Ortega, A & Tierno, J. M., 1996. Current situation of Stonefly fauna (Insecta: Plecoptera) in the Iberian Peninsula and the Balearic Islands. Mitt. Schweiz. Ent. Ges., 69: 77-94.

## Bibliografia

* Illies, 1952. Beitr. Entomol. 2:369-424.
* Illies, 1966. Das Tierreich 82:410.
* Kimmins, 1970. Bull. Br. Mus. Nat. Hist. Ent. 24(8):346
* Peter Zwick|Zwick, P., 1973. Das Tierreich 94:248.

## Enllaços externs

* Perlodidae Species Listing (anglès)
* PESI (anglès)
* BioLib (anglès)
# Mil incendis

Mil incendis (originalment en anglès, A Thousand Fires) és una pel·lícula documental de 2021 dirigida per Saeed Taji Farouky.
La cinta mostra Thein Shwe i Htwe Tin, una parella de Myanmar que malviu amb l'extracció artesanal d'un barril de petroli cada dia. El seu fill gran, Zin Ko Aung, no vol continuar aquest negoci ruïnós i somia amb un futur diferent. Farouky es va inspirar en Pous d'ambició de Paul Thomas Anderson.
El documental va ser guardonat a la Setmana de la Crítica del Festival Internacional de Cinema de Locarno de 2021. Gravat en birmà, el 2 de juny de 2022 es va estrenar la versió subtitulada al català en el marc del programa Docs del Mes, associat al festival DocsBarcelona.

## Referències

* ↑ «Crítica: A Thousand Fires» (en castellà). Cineuropa, 10-08-2021. [Consulta: 11 juny 2022].
* ↑ «Aquesta setmana s'estrenen en català 'El perdó' i el Doc del Mes 'Mil incendis'». Departament de Cultura de la Generalitat de Catalunya. [Consulta: 11 juny 2022].
* ↑ «Mil Incendis». DocsBarcelona. [Consulta: 11 juny 2022].
* ↑ Young, Neil. «‘A Thousand Fires’: IDFA Review» (en anglès). [Consulta: 11 juny 2022].
* ↑ «Mil incendis». Cinema en Català, Departament de Cultura. [Consulta: 11 juny 2022].

## Enllaços externs

* Tràiler subtitulat al català
# Xiva

«Xiva» té aquests significats:
* Geografia:
** Xiva (Foia de Bunyol), municipi valencià de la comarca de la Foia de Bunyol.
** Xiva de Morella, localitat valenciana del municipi de Morella (els Ports).
* Religió: Xiva (hinduisme), divinitat de l'hinduisme.
* Biografies: Xiva, sobrenom de Catalina Pocoví Mayol
# Zahra Rahnavard

Zahra Rahnavard (persa: زهرا رهنورد), nascuda a Borujerd el 31 d'octubre de 1945, és una artista i política iraniana. Està casada amb Mir-Hossein Mousavi i va ser triada una de les 100 persones més influents de l'any 2010 per la revista Time.

## Referències

* ↑ Shirin Ebadi,"Zahra Rahnavard. The woman that Ahmadinejad fears." Arxivat 2010-05-11 a Wayback Machine. TIME, edició del 10 de maig del 2010.

## Vegeu també

* Llista de feministes musulmanes
# Pànic homosexual

Pànic homosexual és una expressió encunyada originalment pel psiquiatre Edward J. Kempf en 1920, per denominar un tipus de reacció violenta causada en ser destinatari d'una conducta homosexual seductora no desitjada, real o suposada. És coneguda també com a "Malaltia de Kempf". Kempf va considerar que es tractava d'una malaltia mental inclosa en el trastorn denominat psicosi reactiva breu (CIE-10, F23.9). El pànic homosexual és freqüentment utilitzat com eximent de responsabilitat (defensa de pànic gai) en els delictes d'agressió a persones homosexuals.
La suposada malaltia ha sigut qüestionada per estudiosos que sostenen que es tracta una justificació cultural de l'homofòbia i la discriminació de persones homosexuals.

## Detall

Malgrat que la descripció del trastorn es correspon amb una psicosi, Kempf ho va denominar "pànic homosexual agut". El terme va aparèixer per primera vegada en el llibre Psicopatología (1920), en el qual ell descriu casos en els quals joves homes heterosexuals són tractats despectivament pels seus amics o companys, com si els creguessin homosexuals, impulsant-los a realitzar fel·lacions o a ser objecte de penetració anal.
Se sol dir que aquests atacs ocorren en situacions en les quals les persones, sobre tot els homes, es veuen exposats a l'abús sexual per part de persones del mateix sexe, com a casernes o barraques militars.

## Crítica

La investigadora Eve Kosofsky Sedgwick ha qüestionat l'estatus de malaltia mental que s'ha concedit a aquesta conducta, afirmant que es tracta d'una justificació cultural de l'homofòbia i la discriminació dels homosexuals.

## Referències

* ↑ Kempf, Edward. «The psychopathology of the acute homosexual panic. Acute pernicious dissociation neuroses». A: Psychopathology, 1920, p. 477–515. DOI 10.1037/10580-010.
* ↑ Chuang HT, Addington D. «Homosexual panic: a review of its concept». Can J Psychiatry., 33, 7, 01-10-1988, pàg. 613–7. PMID: 3197016.
* 1 2 Kosofsky Sedgwick, Eve. «La bestia del armario. James y el pánico homosexual». A: Epistemología del armario. Barcelona: Ediciones de la Tempestad, 1998 [1990], p. 240-280. ISBN 8479480343.

## Bibliografia

* Kosofsky Sedgwick, Eve. «La bestia del armario. James y el pánico homosexual». A: Epistemología del armario. Barcelona: Ediciones de la Tempestad, 1998 [1990], p. 240-280. ISBN 8479480343.
# Leucs

* No s'ha de confondre amb Leuns.
Els leucs (llatí Leuci) foren un poble gal entre els mediomàtrics al nord i els lingons al sud. La seva capital era Tollum (Toul). Juli Cèsar els esmenta junt amb els sèquans i lingons com als pobles que li van proporcionar gra.

## Etimologia

El nom dels « Leucs » deriva del céltic leucos, variació leucet(i)o-, que vol dir « clar », « brillant » d'on « llampec ». Els leuci serien doncs « els fulgurants » o de forma més prosaica « els vigilants » amb el sentit de vigilants de la frontera meridional amb allò que s'anomenà més tard la Gàl·lia Cèltica. L'arrel leuc- és atestada sovint dins l'onomàstica gal·la, tant dins els noms de persona com Leucus, Leuca, Leucanus, Leuconius, Leucimara ; el teònim Leucetius epítet de Mart a les dedicatòries i noms de lloc Lioux, Lieuche de Leuca. La mateixa arrel cèltica es retroba en el gal llug, l'irlandès antic luach « brillant ». L'indoeuropeu *leuk- « brillant », « clar », d'on prové, es perpetua igualment dins el grec leukos « brillant, blanc », el germànic *leuk-ta (anglès light, alemany Licht), els mots llatins lux, « llum », i luna (*louk-snā, *louk variant fonètica de *leuk), etc.

## Referències

* ↑ Bertrand Bonaventure, Céramiques et société chez les Leuques et les Médiomatriques : IIe-Ier siècles avant J.-C., Université de Strasbourg, 2010, 2 vol., 414 + 531 p. + CD-Rom (tesi d'arqueologia publicada per M. Mergoil, Montagnac, 2011, 331 p. ISBN 978-2-35518-019-4 ; consultable en línia : volum I : text Arxivat 2017-12-04 a Wayback Machine., volum II : catàlgs Arxivat 2016-03-03 a Wayback Machine.
* ↑ Xavier Delamarre, Dictionnaire de la langue gauloise : Une approche linguistique du vieux-celtique continenta, París, éditions Errance, coll. « Hespérides », 2008, 3a ed. (1a ed. 2001) (ISBN 2877723690)
# Isoperla namata

Isoperla namata és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Nord-amèrica: els Estats Units (Arkansas, Oklahoma, Indiana, Kentucky, Maine, Missouri, Ohio, Pennsilvània, Virgínia i Virgínia Occidental).

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Frison, 1942. Ill.Nat.Hist.Surv.Bull. 22(2):235-355 «Enllaç»..
* 1 2 Catalogue of Life (anglès)
* ↑ uBio (anglès)
* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ Diet and predation by three leaf-associated stoneflies (Plecoptera) in an Arkansas mountain stream (anglès)
* ↑ Stoneflies of Oklahoma (anglès)
* ↑ Microdistribution of eight stonefly species (Plecoptera) in relation to organic matter in an ozark foothills stream (anglès)
* ↑ Distribution of Stoneflies (Plecoptera) in Oklahoma (anglès)
* ↑ Stoneflies of Maine (anglès)
* ↑ Missouri Department of Conservation Arxivat 2013-09-08 a Wayback Machine. (anglès)
* ↑ Pennsylvania Aquatic Insects Arxivat 2016-03-05 a Wayback Machine. (anglès)
* ↑ Aquatic Insects of Central Virginia (anglès)
* ↑ Tarter & C.H. Nelson, 2010. New State, County, and Drainage Basin Records of West Virginia (USA) Stoneflies (Plecoptera). Ent. News 121(2):161. «Enllaç».
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)
* ↑ NatureServe (anglès)
* ↑ DeWalt, R.E. i S.A. Grubbs, 2011. Updates to the Stonefly Fauna of Illinois and Indiana. Illiesia, 7(3):31-50. «PDF».
* ↑ Flyfishing Entomology - North American Stoneflies (anglès)
* ↑ Perlodidae Species Listing (anglès)
* ↑ Stoneflies of the United States (anglès)

## Bibliografia

* Illies, 1966. Das Tierreich 82:411.

## Enllaços externs

* BugGuide (anglès)
* Barcodes of Life (anglès)
* Critical Thermal Maxima of Nymphs of Three Plecoptera Species from an Ozark Foothill Stream (anglès)
# José Joaquín Albaladejo Gisbert

José Joaquín Albaladejo Gisbert (Alacant, 26 de juny de 1955) és un antic futbolista valencià de les dècades de 1970 i 1980.

## Trajectòria

Es formà a l'Hèrcules CF, club on jugà durant tres etapes diferents. L'any 1974 fou fitxat pel FC Barcelona. No gaudí de molts minuts, essent cedit a Salamanca i Hèrcules, i acabà jugant al filial, el Barcelona Atlètic. L'any 1983 ingressà al Reial Múrcia, on jugà dues temporades i va cloure la seva trajectòria novament a l'Hèrcules CF.

## Palmarès

* Recopa d'Europa de futbol:
** 1978-79
* Copa espanyola:
** 1980-81

## Referències

* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 «Fitxa d'Albaladejo». herculanos.com. [Consulta: 9 gener 2017].

## Enllaços externs

* José Joaquín Albaladejo Gisbert a BDFutbol
# Pànovo

Pànovo (en rus: Паново) és un poble de l'óblast de Vladímir, a Rússia, segons el cens del 2010 tenia 481 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Quad Flat Package

Un encapsulat Quad Flat Package ( QFP o encapsulat quadrat pla ) és un tipus d'encapsulat de circuit integrat per muntatge superficial amb els connectors de components estenent-se pels quatre costats. Els pins es numeren en sentit contrari a les agulles del rellotge a partir del punt guia.
QFP utilitza habitualment de 44-200 pins, amb una separació entre ells de 0,4 a 1 mm. Això és una millora respecte de l'encapsulat Small-Outline Integrated Circuit (SOP o SOIC), ja que permet una major densitat de pins i utilitza les quatre cares del xip (en lloc de només dues). Per a un nombre de pins més s'utilitza la tècnica Ball grid array (BGA) que permet utilitzar tota la superfície inferior.
L'antecessor directe de QFP és Plastic leaded xip carrier (PLCC), que utilitza una distància entre pins gran 1.27 mm (50 mil·lèsimes de polzada, de vegades abreujada mil ) i una major alçada de l'encapsulat.
Les sigles QFP també poden fer referència a la tecnologia de lògica digital Quantum Flux Parametron.

## Variants

Encara que la base de tots és un rectangle (o quadrat) plànol amb els pins per tots els costats, s'utilitzen múltiples variants. Les diferències són normalment en nombre de pins, espaiat entre ells, dimensions i material usat (normalment per millorar les Dimensions tèrmiques). Una variant clara és el Bumpered Quad Flat Package (BQFP) que presenta uns sortints a les cantonades del cos de l'encapsulat que protegeixen els pins contra danys mecànics abans de la seva soldadura.
* BQFP: Bumpered Quad Flat Package
* BQFPH: Bumpered Quad Flat Package with Heat spreader
* CQFP: Ceramic Quad Flat Package
* FQFP: Fine Pitch Quad Flat Package
* HQFP: Heat sink QFP
* LQFP: Low-profile Quad Flat Package
* MQFP: Metric Quad Flat Package
* PQFP: Plastic Quad Flat Package
* SQFP: Small Quad Flat Package
* TQFP: Thin Quad Flat Package
* VQFP: Very small Quad Flat Package
* VTQFP: Very Thin Quad Flat Package
# Qu ri ku duo

Qu ri ku duo (去日苦多), comercialitzada internacionalment com As Time Goes By és un documental de 1997 de la directora de Hong Kong Ann Hui amb Vincent Chui. La pel·lícula, que forma part de la sèrie "Personal Memoir of Hong Kong" produïda a Taiwan, és alhora un autoretrat i una representació de Hong Kong durant els 40 anys anteriors a l'entrega pel Regne Unit a la Xina.

## Referències

* ↑ Elley, Derek «As Time Goes By. (Qu Ru Ku Duo)». Variety, 22-12-1997.

## Enllaços externs

* As time goes by a The Criterion Channel
# Radek Zelenka

El doctor Radek Zelenka, és un personatge fictici a la sèrie Stargate Atlantis. És originari de l'Europa de l'Est, de la República Txeca, i és el segon científic en cap de la ciutat d'Atlantis, per sota d'en Rodney McKay.
La seva primera aparició a la sèrie és en el 4t episodi de la primera temporada: Thirty Eight Minutes (Trenta-Vuit Minuts). Entre les seves proeses es poden destacar quan va salvar la vida a en Rodney quan estava atrapat dins d'un Jumper a les profunditats de l'oceà o el paper que va tenir a la batalla contra les dues naus dels wraith on aconsegueix dotar a l'Orió (un creuer de batalla) d'armes i escuts el suficient temps per donar la possibilitat al Daedalus per poder escapar de la destrucció.
# Raja ciodera

Raja ciodera és una espècie de peix de la família dels raids i de l'ordre dels raïformes.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)

## Enllaços externs

* uBio (anglès)
# Raja brachyura

Raja brachyura és una espècie de peix de la família dels raids i de l'ordre dels raïformes.
És un peix marí, de clima temperat (60°N-21°N, 18°W-24°E) i demersal que viu entre 10–380 m de fondària. Es troba a l'oceà Atlàntic oriental: des de les Illes Shetland fins al Marroc, el Sàhara Occidental i Madeira.
És ovípar, els ous tenen com a banyes a la closca i les femelles ponen entre 40 i 90 ous a l'any. Menja animals bentònics. És inofensiu per als humans.
Els mascles poden assolir 120 cm de longitud total i les femelles 125. Poden assolir un pes màxim de 14,3 kg.

## Referències

* 1 2 3 4 5 6 FishBase (anglès)
* ↑ Brito, A., 1991. Catálogo de los peces de las Islas Canarias. Francisco Lemus, La Laguna, Illes Canàries, Espanya. 230 p.
* ↑ Alegre, M., J. Lleonart i J. Veny, 1992. Espècies pesqueres d'interès comercial. Nomenclatura oficial catalana. Departament de Cultura, Generalitat Catalunya, Barcelona, Països Catalans.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Stehmann, M. i D.L. Bürkel, 1984. Rajidae. p. 163-196. A: P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and Mediterranean. UNESCO, París. vol. 1.
* ↑ Postel, E. i M.-H. Du Buit, 1964. Liste des poissons observés à la criée de Concarneau en fin Juillet-début Août 1964. Tailles maximales enregistrées. Bulletin de la Société Scientifique de Bretagne 39: 113-117.
* ↑ IGFA, 2001. Base de dades de registres de pesca IGFA fins al 2001. IGFA, Fort Lauderdale, Florida, Estats Units.

## Enllaços externs

* AQUATAB
# Raúl Montero Bustamante

Raúl Montero Bustamante (1881 - 1958) va ser un crític literari, professor i historiador uruguaià, membre de l'Acadèmia Nacional de Lletres del seu país.

## Biografia

Va ser, durant molts anys, professor de literatura i història d'Amèrica i de l'Uruguai a la Universitat de la República. Va col·laborar assíduament amb la "Revista Literaria" (que ell mateix va fundar el 1900), "Vida Moderna" i la "Revista Nacional" (que va estar sota la seva direcció entre 1938 i 1956).
Va ser també corresponsal literari del diari La Prensa de Buenos Aires. Va ser president i membre d'honor de l'Institut Històric Geogràfic, on va treballar des de 1915; president de la Comissió Nacional de Belles Arts; secretari del Museu Pedagògic, i president i membre d'honor de l'Acadèmia Nacional de Lletres de l'Uruguai des de la seva fundació el 1943.
Es troba enterrat al Cementiri Central, a Montevideo.

## Obra

Alguns dels seus treballs publicats més coneguts són:
* Parnaso oriental (antologia poètica, 1905).
* Ensayos (1928).
* Detrás de los Andes (1934).
* Estampas (1942).
* La ciudad de los libros (1944).
* Juan María Pérez (1945).

## Referències

* ↑ Ministeri d'Educació i Cultura de l'Uruguai (MEC): Raúl Montero Bustamante Arxivat 2014-02-02 a Wayback Machine. (castellà)

## Enllaços externs

* Raúl Montero Bustamante Arxivat 2011-07-01 a Wayback Machine. (castellà)
# Ramon Gastó

Ramon Gastó (Millà, Noguera, ? - València, 1348) va ser un religiós i polític català, i bisbe de València.
Entre els anys 1320 i 1325 va ser canceller de la Corona d'Aragó, i va formar part de la cort de Jaume II com a conseller.
Des de 1312 i fins a la seua mort en 1348 va ser el bisbe la diòcesi de València. En la seu valentina, va enfrontar-se al bisbat de Sogorb per qüestions territorials i va defensar els furs valencians davant de la cort, en 1329. Va fundar una càtedra de teologia a la capital valenciana, en 1345.

## Referències

* ↑ «Ramon Gastó». Gran Enciclopèdia Catalana. Barcelona: Grup Enciclopèdia Catalana.